  Туспуктэм: Наталия Сильвестрова Наталия Сильвестрова Шутэтскон нуналъёсы, 10-11 инвожое, Удмуртиын куазь кезьыт кариськоз. Со сярысь улосвыл Гидрметцентрлэн пресс-службаез ивортӥз. 10-тӥ инвожое тӧло луоз, зороз. Элькунъя уйин +7…+12, нуназе +14…+19 градус возиськоз. 11-тӥ инвожое зор уз усьы. Уйин +1…+6 градусозь кезьыт луоз, интыен музъем вылын ляб кынтоз, нуназе температура +10…+15 градуслэсь вылэ уз ӝутскы. 12-тӥ но 13-тӥ инвожое потон уйёсы эшшо но кезьытгес кариськоз, -3…+3 градус возиськоз, музъем вылын 0…-3 градусозь кынтоз. Нуназе 12-тӥ инвожое омыр +12…+17 градусозь шуналоз, 13-тӥ инвожое – +16…+21 градусозь. Зорыны кулэ ӧвӧл. Пуксёнэ тӧл кужмоялоз. Нырысь-валысь чакланъёсъя, вуоно арнялэн шорысеныз шуныт луыны кутскоз. Тегъёс: Удмуртия куазь Гидрометцентр  